**Čang Chao** (čín. 张昊, tradičná čínština: 張昊, pchin-jin: Zhāng Hào) (\* 6. júl 1984, Charbin, Čína) je čínsky krasokorčuliar súťažiaci v kategórii „športové dvojice". S bývalou partnerkou Čang Tan je strieborný olympijský medailista z roku 2006, trojnásobný strieborný medailista z majstrovstiev sveta (2006, 2008 a 2009) a dvojnásobný majster štyroch kontinentov (2005, 2010). Po odchode bývalej partnerky v máji 2012 vytvoril novú dvojicu s Pcheng Čcheng.

Kariéra
-------

Čang Chao a Čang Tan v roku 2006 na súťaži „Skate Canada"
### Juniorská kariéra

Menovci Čang Tan a Čang Chao vytvorili športovú dvojicu v roku 1997 a takmer okamžite sa dostavili prvé úspechy v juniorských súťažiach. Vyhrali dve medaily na súťažiach juniorskej série „Grand Prix" už počas svojho prvého spoločného roku a vo finále Grand Prix sa umiestnili na piatom mieste. Taktiež získali bronzovú medailu na Majstrovstvách Číny 1999 a o rok neskôr na Majstrovstvách Číny 2000 striebro.

V sezóne 2000 - 2001 vyhrali juniorské „Finále Grand Prix", boli tretí na národných majstrovstvách a vyhrali majstrovstvá sveta juniorov v krasokorčuľovaní. Na Majstrovstvách sveta juniorov 2000 predviedli štvoritý twist ako vôbec prví na tomto podujatí.

### Seniorská kariéra

Aj v nasledujúcej sezóne 2001 - 2002 dvojica Čang Tan a Čang Chao zopakovala svoje vynikajúce juniorské výsledky. Druhýkrát vyhrali juniorské „Finále Grand Prix". Na seniorských Majstrovstvách štyroch kontinentov 2002 získali bronzovú medailu a na Zimných olympijských hrách 2002 sa umiestnili na jedenástom mieste. Po olympijských hrách sa zúčastnili aj na svojich prvých seniorských majstrovstvách sveta, kde skončili deviaty.

Počas sezóny 2002 - 2003 v súlade s pravidlami Medzinárodnej korčuliarskej únie súťažili na juniorských aj seniorských súťažiach „Grad Prix". Vyhrali juniorskú súťaž „Junior Grand Prix China", potom na oboch seniorských súťažiach série „Grand Prix" („Skate America" a „Trophée Eric Bompard") obsadili štvrté miesto. Následne sa zúčastnili juniorských majstrovstiev sveta a vyhrali ich. Na seniorských majstrovstvách sveta skončili na šiestom mieste.

Od nasledujúcej sezóny sa Čang Tan a Čang Chao stali každoročnými adeptami na najvyššie umiestnenia najprestížnejších krasokorčuliarskych súťaží a začali pravidelne obsadzovať medailové pozície na súťažiach série „Grand Prix". Dvojica vyhrala Majstrovstvá štyroch kontinentov v krasokorčuľovaní 2005 a získala bronz na Majstrovstvách sveta 2005.

#### Sezóna 2005/2006

V olympijskej sezóne 2005 - 2006 patrili Čang Tan a Čang Chao medzi medailových kandidátov na zimných olympijských hrách. Vo voľnej jazde plánovali predvedenie odhadzovaného štvoritého salchova (tento skok dovtedy v súťaži predvedený nebol). Čang Tan však počas tohoto prvku vo voľnej jazde spadla a zranila sa, napriek tomu sa však rozhodli jazdu dokončiť. Kým Čang Tan po páde ležala na ľade, rozhodcovia zastavili hudbu a pretekárom trvalo nejaký čas, kým boli schopní pokračovať. Pravidlá Medzinárodnej korčuliarskej únie dovoľujú pokračovať v prerušenom programe v prípade, ak rozhodca súhlasí a prerušenie bolo spôsobené z objektívneho dôvodu, ako je zranenie, alebo závada na výstroji. Hneď ako rozhodca schváli pokračovanie programu, súťažiaci majú dve minúty na to, aby pokračovali v programe od okamihu, kedy hudba prestala hrať. Čang Tan sa počas tejto prestávky zmobilizovala a pokračovala v programe. Nakoniec získali striebornú medailu a porazili ich iba obhajcovia olympijského zlata Šen Süe a Čao Chung-po. Na Majstrovstvách sveta 2006 opäť získali striebro, tentoraz však za krajanmi Pchang Čching a Tchung Ťien.

#### Neskoršie sezóny

V sezóne 2006/2007 dvojica získala medailu na oboch súťažiach série „Grand Prix", ktorých sa zúčastnila. Na „Skate Canada 2006" získali zlato, na „NHK Trophy 2006" striebro a vo Finále Grand Prix získali bronzovú medailu. Na Majstrovstvách sveta 2007 skončili na piatom mieste. 

V nasledujúcich dvoch sezónach získali strieborné medaily vo Finále Grand Prix aj na majstrovstvách sveta.

Na Zimných olympijských hrách 2010 obsadila dvojica Čang Tan a Čang Chao piate miesto. Rovnako piaty skončili na Majstrovstvách sveta 2010.

Pred začiatkom sezóny 2010/2011 si Čang Chao zlomil prst, kvôli čomu bola dvojica nútená vynechať svoje dve podujatia série „Grand Prix". Taktiež sa u neho objavili problémy s ramenom a krčnou chrbticou. Súťaží sa začali zúčastňovať až v sezóne 2011/2012 a hneď vyhrali strieborné medaily na súťažiach „Skate America 2011" a „Cup of China 2011". Vo finále Grand Prix skončili štvrtí.

#### Rozpad dvojice s Čang Tan

Čang Tan a Čang Chao v roku 2009 počas exhibičného vystúpenia
Čang Tan od počiatku patrila medzi najvyššie súťažiace ženy v športových dvojiciach. V roku 2008 mala výšku 163 cm a v októbri 2009 už 167,5 cm. V auguste 2011 sa stala najvyššou súťažiacou medzi vrcholovými športovými dvojicami s výškou 169,5 cm. Jej výška spôsobovala dvojici čoraz väčšie problémy, ktoré viedli v máji 2012 k oznámeniu o rozpade dvojice a Čang Tan oznámila odchod zo súťažného krasokorčuľovania. Partner Čang Chao utvoril novú športovú dvojicu, zatiaľ čo Čang Tan sa rozhodla naplno venovať univerzitnému štúdiu.

#### Partnerstvo s Pcheng Čcheng

V máji 2012 Čang Chao potvrdil vytvorenie novej športovej dvojice s partnerkou Pcheng Čcheng. Prvýkrát spoločne vystúpili v sezóne 2012/2013.

### Špekulácie o veku

14. februára 2011 sa stal vek Čang Tan predmetom rôznych špekulácií. Hoci podľa oficiálnych údajov Medzinárodnej korčuliarskej únie je dátum narodenia Čang Tan 4. október 1985, Čínska korčuliarska asociácia na svojej webstránke uvádzala, že sa síce narodila v rovnaký deň, ale v roku 1987. V prípade, že by sa potvrdil tento „alternatívny" dátum narodenia, znamenalo by to, že v sezóne 2001/2002 mala iba 14 rokov. V takom mladom veku by podľa pravidiel ISU nemohla štartovať na seniorských súťažiach - Majstrovstvách štyroch kontinentov 2002 (vyhrala bronz), Zimných olympijských hrách 2002 (11. miesto) a ani na Majstrovstvách sveta 2002 (9. miesto). Rovnako aj vek jej partnera Čang Chao sa dostal pod drobnohľad. Podľa oficiálnych údajov ISU sa narodil 6. júla 1984, ale čínska stránka uvádzala rok 1982, čo by znamenalo, že bol príliš starý aby mohol súťažiť v juniorskej kategórii počas sezóny 2002/2003 - napríklad na Majstrovstvách sveta juniorov 2003 získali zlatú medailu. Sporné údaje zmizli zo stránky Čínskej korčuliarskej asociácie hneď nasledujúci deň, 15. februára 2011. 17. februára ISU uviedla, že neexistujú žiadne nezrovnalosti, pokiaľ ide o dátumy narodenia oboch športovcov uvedené v ich pasoch, registračných údajoch ISU a webstránkou Čínskeho olympijského výboru.

Programy
--------

Čang Chao a Čang Tan počas MS 2008
Čang Chao a Čang Tan ako strieborní medailisti na MS 2009
### S Pcheng Čcheng

| Sezóna | Krátky program | Voľná jazda | Exhibícia |
| --- | --- | --- | --- |
| 2013 - 2014 | „The Eternal Vow"  (soundtrack k filmu „Tiger a drak"hudba: Tchan Tuninterpret: Yo-Yo Ma choreografia: Lori Nicholová | Klavírny koncert „Žltá rieka" hudba: Sien Sing-chajchoreografia: Lori Nicholová |  |
| 2012 – 2013 | „Live and Let Die" hudba: Paul McCartneyinterpret: David Garrett  | „Poeta" hudba: Vincente Amigo  |  |

### S Čang Tan

| Sezóna | Krátky program | Voľná jazda | Exhibícia |
| --- | --- | --- | --- |
| 2011 – 2012 | „A Transylvanian Lullaby"  hudba: John Morris  | „Adagio Sostenuto" z Klavírneho koncertu č. 2 "Totentanz" hudba: Franz Liszt  |  |
| 2010 – 2011 | „Adagio Spartakus a Frígia"  hudba: Aram Chačaturjan  | „Here I Am"  hudba: 4Men

---

„Spanish Caravan",„Hello I Love You" hudba: The Doors  |
| 2009 – 2010 | „Piano Fantasy"  hudba: Maksim Mrvica  

---

 Výber z muzikálu Fosse  vrátane piesne „Sing, Sing, Sing (With a Swing)" | „Šeherezáda"hudba: Nikolaj Rimskij-Korsakov | „Auf Flügeln des Gesanges"  hudba: Felix Mendelssohn-Bartholdy |
| 2008 – 2009 | „Auf Flügeln des Gesanges"  hudba: Felix Mendelssohn-Bartholdy | Klavírny koncert „Changjiang River" hudba: Hao Weija |  |
| 2007 – 2008 | „Piano Fantasy"  hudba: Maksim Mrvica | „Mýtus"  (soundtrack k filmu) | Husľový koncert „Butterfly Lovers'" hudba: Čen Gang, He Čanchao |
| 2006 – 2007 | „Spanish Caravan" & „I Love You" hudba: The Doors | „The Offspring of Dragons" hudba: Chou Te-ťien |  |
| 2005 – 2006 | „Kashmir"  hudba: Led Zeppelin |  |
| 2004 – 2005 | „All Alone"  hudba: Joe Satriani |  |  |

Prehľad výsledkov
-----------------

### S Pcheng Čcheng

| **Výsledky** |
| --- |
| **Medzinárodné súťaže** |
| Podujatie | 2012 – 13 |
| ZOH |  |
| Majstrovstvá sveta | 11 |
| Majstrovstvá štyroch kontin. | 5 |
| GP Bompard | 4 |
| GP Cup of China | 5 |
| **Národné súťaže** |
| Majstrovstvá Číny |  |
| **Tímové súťaže** |
| World Team Trophy | 5T / 3P |
|  GP = Grand Prix; TBD = To be decided; WD = odstúpili  T = tímový výsledok; P = osobný výsledok (medaily boli udeľované iba za tímový výsledok) |

### S Čang Tan

| **Výsledky** |
| --- |
| **Medzinárodné súťaže** |
| Podujatie | 1999 – 00 | 2000 – 01 | 2001 – 02 | 2002 – 03 | 2003 – 04 | 2004 – 05 | 2005 – 06 | 2006 – 07 | 2007 – 08 | 2008 – 09 | 2009 – 10 | 2010 – 11 | 2011 – 12 |
| ZOH |  |  | 11 |  |  |  | 2 |  |  |  | 5 |  |  |
| Majstrovstvá sveta |  |  | 9 | 6 | 5 | 3 | 2 | 5 | 2 | 2 | 5 |  |  |
| Majstrovstvá štyroch kontin. |  |  | 3 | 3 | 2 | 1 |  |  | 2 | 3 | 1 |  |  |
| Finále Grand Prix |  |  |  |  | 6 | 5 | 2 | 3 | 2 | 2 | 6 |  | 4 |
| GP Bompard |  |  |  | 4 | 1 |  |  |  | 1 |  |  |  |  |
| GP Cup of China |  |  |  |  |  | 2 |  |  |  | 1 | 2 |  | 2 |
| GP Cup of Russia |  |  |  |  | 3 | 1 |  |  | 1 | 1 |  |  |  |
| GP NHK Trophy |  |  |  |  |  |  | 1 | 2 |  |  |  |  |  |
| GP Skate America |  |  |  | 4 | 3 | 1 | 1 |  |  |  | 3 |  | 2 |
| GP Skate Canada |  |  |  |  |  |  |  | 1 |  |  |  |  |  |
| Univerziáda |  |  |  |  |  | 1 |  | 1 |  | 1 |  |  |  |
| **Medzinárodné juniorské súťaže** |
| MS juniorov | 4 | 1 |  | 1 |  |  |  |  |  |  |  |  |  |
| Finále Grand Prix juniorov | 5 | 1 | 1 |  |  |  |  |  |  |  |  |  |  |
| JGP Canada | 2 |  |  |  |  |  |  |  |  |  |  |  |  |
| JGP China |  | 1 |  | 1 |  |  |  |  |  |  |  |  |  |
| JGP Italy |  |  | 1 |  |  |  |  |  |  |  |  |  |  |
| JGP Japan | 1 |  |  |  |  |  |  |  |  |  |  |  |  |
| JGP Norway |  | 1 |  |  |  |  |  |  |  |  |  |  |  |
| JGP Sweden |  |  | 1 |  |  |  |  |  |  |  |  |  |  |
| **Národné súťaže** |
| Majstrovstvá Číny | 2 | 3 | 3 | 1 | 2 |  |  |  | 1 |  |  |  | 1 |
| **Tímové súťaže** |
| World Team |  |  |  |  |  |  |  |  |  | 6T / 1P |  |  |  |
|  GP = Grand Prix; JGP = Grand Prix juniorov; WD = odstúpili  T = tímový výsledok; P = osobný výsledok (medaily boli udeľované iba za tímový výsledok) |

Referencie
----------

1. 1 2   *张丹/张昊淡看头羊角色 节目精彩演绎死亡之舞 [Čang Tan & Čang Chao]* [online]. cn.yahoo.com, 15.08.2011, [cit. 2013-09-17]. Dostupné online. (v čínštine)
2. ↑   *张丹身高暴涨"压坏"张昊 快节奏选曲挑战更大 [Rast Čang Tan "drví" Čang Chao]* [online]. sohu.com, 13.10.2009. Dostupné online. (v čínštine)
3. 1 2  LEI, Lei. *Zhangs part ways* [online]. chinadaily.com.cn, 08.05.2012, [cit. 2013-09-17]. Dostupné online. (v angličtine)
4. 1 2   *Olympic silver medalists Zhangs part ways* [online]. web.icenetwork.com, 08.05.2012, [cit. 2013-09-17]. Dostupné online. (v angličtine)
5. 1 2 3   *China eyed over 9 athletes' ages* [online]. Associated Press / ESPN, 14.02.2011, [cit. 2013-09-17]. Dostupné online. (v angličtine)
6. 1 2 3   *Китайская пара Дань Чжан – Хао Чжан фальсифицировала свой возраст [Čínsky pár Tan Čang - Chao Čang falšovala svoj vek]* [online]. sports.ru, 15.02.2011, [cit. 2013-09-17]. Dostupné online. (v ruštine)
7. 1 2  ARMOUROVÁ, Nancy. *ISU: No discrepancies for Olympic silver medalists* [online]. Associated Press / Yahoo News, 17.02.2011, [cit. 2013-09-17]. Dostupné online. (v angličtine)
8. ↑   *Dan ZHANG / Hao ZHANG: 2011/2012* [online]. Lausanne: ISU, 06.11.2011, [cit. 2013-09-17]. Dostupné online. (v angličtine)
9. ↑   *Dan ZHANG / Hao ZHANG: 2009/2010* [online]. Lausanne: ISU, 24.03.2010, [cit. 2013-09-17]. Dostupné online. (v angličtine)
10. ↑   *Dan ZHANG / Hao ZHANG: 2008/2009* [online]. Lausanne: ISU, 18.04.2009, [cit. 2013-09-17]. Dostupné online. (v angličtine)
11. ↑  Oficiálna výsledková listina Pcheng Čcheng & Čang Chao na stránke ISU
12. ↑  Oficiálna výsledková listina Čang Tan & Čang Chao na stránke ISU

Iné projekty
------------

Commons
* Spolupracuj na Commons Commons ponúka multimediálne súbory na tému **Čang Chao**


|  |  |
| --- | --- |
| Portal | Športový portálBiografický portál |

Externé odkazy
--------------

* Oficiálna stránka dvojice Čang Tan / Čang Chao (po anglicky) (po čínsky)

Zdroj
-----

*Tento článok je čiastočný alebo úplný preklad článku Zhang Hao na anglickej Wikipédii.*